stanford-oval/wikipedia huggingface dataset:
พระโพธิสัตว์
คุณสมบัติและอัธยาศัยของพระโพธิสัตว์ > คุณสมบัติของพระโพธิสัตว์

คุณสมบัติของพระโพธิสัตว์มีอยู่ 3 ข้อใหญ่
มหาปรัชญาหรือปัญญาอันยิ่งใหญ่ หมายความว่าจะต้องเป็นผู้มีปัญญาเห็นแจ้งในสัจธรรม ไม่ตกเป็นทาสของกิเลส
มหากรุณา หมายความว่าจะต้องเป็นผู้มีจิตกรุณาต่อสัตว์ทั้งหลายอย่างปราศจากขอบเขต พร้อมที่จะสละตนเองเพื่อช่วยสัตว์ให้พ้นทุกข์
มหาอุปาย หมายความว่าพระโพธิสัตว์จะต้องมีวิธีการชาญฉลาดในการแนะนำ อบรมสั่งสอนผู้อื่นให้เข้าถึงสัจธรรม
คุณสมบัติทั้งสามข้อนี้ เป็นหัวใจของพระพุทธศาสนาฝ่ายมหายาน ข้อแรกเป็นการบำเพ็ญประโยชน์ตนให้ถึงพร้อม ส่วนข้อหลัง 2 ข้อเป็นการบำเพ็ญประโยชน์เพื่อผู้อื่น
คุณสมบัติและอัธยาศัยของพระโพธิสัตว์ > มหาปณิธาน 4

มหาปณิธาน 4 ประกอบด้วย
เราจะละกิเลสให้หมด
เราจะศึกษาสัจธรรมให้จบ
เราจะช่วยโปรดสัตว์ทั้งหลายให้สิ้น
เราจะบรรลุพระพุทธภูมิอันประเสริฐสุด
รายนามพระโพธิสัตว์

บทความหลัก: รายนามพระโพธิสัตว์
ดูเพิ่ม

โพธิสัตตวจรรยาวตาร
โพธิสัตว์ศีล
ทศภูมิ
กรุณา
แหล่งข้อมูลอื่น

Who Are Bodhisattvas? เก็บถาวร 2011-08-24 ที่ เวย์แบ็กแมชชีน, an excerpt from Lankavatara Sutra
The Thirty-Seven Practices of Bodhisattvas เก็บถาวร 2007-06-10 ที่ เวย์แบ็กแมชชีน, all-in-one page with memory aids & collection of different versions.
What A Bodhisattva Does: Thirty-Seven Practices by Ngulchu Thogme เก็บถาวร 2006-07-15 ที่ เวย์แบ็กแมชชีน with slide show format.
Access to Insight Library: Bodhi's Wheel409
The Genesis of the Bodhisattva Ideal เก็บถาวร 2011-09-11 ที่ เวย์แบ็กแมชชีน by Bhikkhu Analayo (PDF Document; 5,8 MB)
| ด ค กพระโพธิสัตว์ |
| --- | --- |
หลัก:  อวโลกิเตศวร (กวนอิม)  มัญชุศรี  สมันตภัทร  กษิติครรภ  ศรีอริยเมตไตรย  มหาสถามปราปต์  อากาศครรภ 
ศาสนาพุทธแบบจีน:  สกันทะ  สังฆาราม (กวนอู) 
วัชรยาน:  ปัทมสัมภวะ  มัณฑารวา  ตารา  วัชรปาณี  วัชรสัตวะ  สิตาตปัตรา  จุนที 
อื่น ๆ:  ภีมราว รามชี อามเพฑกร  ไภษัชยราชะ  จันทรประภา  นิโอ  สุประติษฐิตจาริตระ  สุปุษปจันทระ  สูรยประภา  วสุธารา  วิศิษฏจาริตระ  วิสุทธจาริตระ  นาคารชุนะ  ศานติเทวะ
ลัทธิ

ลัทธิ (บาลี: ลทฺธิ; อังกฤษ: doctrine) หมายถึง คติความเชื่อ ความคิดเห็น และหลักการ เกี่ยวกับศาสนา ปรัชญา การเมือง เศรษฐกิจ หรือสังคม ที่นับถือและปฏิบัติตามสืบเนื่องกันมา จนเป็นอุดมการณ์ของกลุ่มชนหรือสำนักวิชาการต่าง ๆ  เช่น สังคมนิยม ชาตินิยม ทุนนิยม
ราตาตูย

บทความนี้เกี่ยวกับอาหารฝรั่งเศส สำหรับภาพยนตร์แอนิเมชัน ดูที่ ระ-ทะ-ทู-อี่ พ่อครัวตัวจี๊ด หัวใจคับโลก
ราตาตูยในกระทะ
ราตาตูยนิส
ราตาตูย (ฝรั่งเศส: ratatouille, ออกเสียง: [ʁatatuj]) หรือ ราตาตุลยอ (อุตซิตา: ratatolha, ออกเสียง: [ʀataˈtuʎɔ]) เป็นอาหารพื้นเมืองของทางตอนใต้ของประเทศฝรั่งเศส โดยมีลักษณะเป็นสตูผัก มีต้นกำเนิดมาจากเมืองนิส อาหารชนิดนี้มีชื่อเต็มว่า ราตาตูยนิส (ratatouille niçoise)
รูปแบบของอาหาร

คำว่า ราตาตูย มาจากคำในภาษาอุตซิตาว่า ราตาตุลยอ ราตาตูยปัจจุบันพบเห็นได้ในภูมิภาคพรอว็องส์และเมืองนิส มักจะทำในหน้าร้อนโดยใช้ผักในฤดูร้อน ราตาตูลยาสูตรดั้งเดิมจากเมืองนิสนั้นจะใช้เพียงแค่ซุกกีนี มะเขือเทศ พริกหยวกแดงและเขียว หัวหอม และกระเทียม แต่ราตาตูยในปัจจุบันจะมีการใส่มะเขือลงไปในส่วนผสมด้วย
ปกติราตาตูยจะเสิร์ฟเป็นอาหารข้างเคียงกับอาหารหลัก หรือบางครั้งก็เสิร์ฟเป็นอาหารหลักบนโต๊ะ
รกวานดันซีซา

เพลงชาติรวันดา
| คำแปล: รวันดาอันงามยิ่ง |
| --- | --- |
เพลงชาติของ รวันดา
เนื้อร้อง: Faustin Murigo, คริสต์ทศวรรษ 1990
ทำนอง: Jean-Bosco Hashakaimana
รับไปใช้: 1 มกราคม พ.ศ. 2545
ก่อนหน้า: "รวันดา รวาจู"

ตัวอย่างเสียง
"รกวานดันซีซา" (เสียงดนตรี)ไฟล์ ช่วยเหลือ
 
เพลงชาติรวันดามีชื่อว่า รกวานดันซีซา (คินยาเรอวานดา: Rwanda Nziza, [ɾɡwɑː.ndɑ nzǐː.zɑ], แปลว่า "รวันดาอันงามยิ่ง") เริ่มใช้เมื่อวันที่ 1 มกราคม พ.ศ. 2545 เพื่อใช้แทนเพลงชาติรวันดาเดิม ซึ่งมีชื่อว่า "รวันดา รวาจู" ซึ่งใช้มาตั้งแต่ พ.ศ. 2505
แหล่งข้อมูลอื่น

Rwanda: Rwanda Nziza - Audio of the national anthem of Rwanda, with information and lyrics
เพลงชาติรวันดา บรรเลงโดยวงดุริยางค์กองทัพเรือสหรัฐ ไฟล์ MP3
Wikisource
มารี กูว์รี

| มารี กูว์รี |
| --- | --- |
กูว์รี ป. ค.ศ. 1920
เกิด: มาเรีย ซาลอแมอา สกวอดอฟสกา 7 พฤศจิกายน ค.ศ. 1867(1867-11-07) วอร์ซอ คองเกรสโปแลนด์ จักรวรรดิรัสเซีย
เสียชีวิต: 4 กรกฎาคม ค.ศ. 1934(1934-07-04) (66 ปี) Passy จังหวัดโอต-ซาวัว ประเทศฝรั่งเศส
สาเหตุเสียชีวิต: ภาวะไขกระดูกฝ่อ
พลเมือง: โปแลนด์ (ตามกำเนิด) ฝรั่งเศส (หลังแต่งงาน)
ศิษย์เก่า: มหาวิทยาลัยปารีส ESPCI
มีชื่อเสียงจาก: ผู้บุกเบิกการวิจัยการสลายให้กัมมันตรังสี ผู้ค้นพบพอโลเนียมและเรเดียม
คู่สมรส: ปีแยร์ กูว์รี (สมรส 1895; เสียชีวิต 1906)
บุตร: อีแรน แอฟว์
รางวัล: รางวัลโนเบลสาขาฟิสิกส์ (1903) เหรียญเดวี (1903) เหรียญมัตเตอุชชี (1904) Actonian Prize (1907) Elliott Cresson Medal (1909) Albert Medal (1910) รางวัลโนเบลสาขาเคมี (1911) Willard Gibbs Award (1921) Cameron Prize for Therapeutics of the University of Edinburgh (1931)
อาชีพทางวิทยาศาสตร์
สาขา: ฟิสิกส์ เคมี
สถาบันที่ทำงาน:  มหาวิทยาลัยปารีส Institut du Radium  École Normale Supérieure  French Academy of Medicine  International Committee on Intellectual Cooperation 
วิทยานิพนธ์: Recherches sur les substances radioactives (Research on Radioactive Substances) (1903)
อาจารย์ที่ปรึกษาในระดับปริญญาเอก: กาเบรียล ลิพพ์มานน์
ลูกศิษย์ในระดับปริญญาเอก: อ็องเดร-หลุยส์ เดอเบียร์น Ladislas Goldstein Émile Henriot อีแรน ฌอลีโย-กูว์รี ออชการ์ มูเรนู มาร์เกอริต เปอแร Francis Perrin
 
ลายมือชื่อ

หมายเหตุ
เธอป็นบุคคลเดียวที่ได้รับรางวัลโนเบลสองสาขาด้านวิทยาศาสตร์
มารี สกวอดอฟสกา-กูว์รี (โปแลนด์: Marie Skłodowska–Curie) มีชื่อแต่แรกเกิดว่า มาเรีย ซาลอแมอา สกวอดอฟสกา (โปแลนด์: Marya Salomea Skłodowska; ออกเสียง: [ˈmarja salɔˈmɛa skwɔˈdɔfska]; 7 พฤศจิกายน ค.ศ. 1867 – 4 กรกฎาคม ค.ศ. 1934) เป็นนักเคมีผู้ค้นพบรังสีเรเดียม ที่ใช้ยับยั้งการขยายตัวของมะเร็ง ซึ่งเป็นโรคร้ายที่ไม่สามารถรักษาให้หายขาดได้ แต่มีอัตราการตายของคนไข้เป็นอันดับหนึ่งมาทุกยุคสมัย ด้วยผลงานที่มีความสำคัญต่อมนุษยชาติเหล่านี้ ทำให้มารี กูว์รีได้รับรางวัลโนเบลถึง 2 ครั้งด้วยกัน
ประวัติ

มารี กูว์รี เป็นชาวโปแลนด์ เกิดเมื่อวันที่ 7 พฤศจิกายน ค.ศ. 1867 ที่เมืองวอร์ซอ เขตวิสทูลา จักรวรรดิรัสเซีย ซึ่งปัจจุบันเป็นประเทศโปแลนด์ เป็นบุตรของบรอญิสวาวา (Bronisława) กับววาดึสวัฟ (Władysław) ววาดึสวัฟ (บิดา) เป็นครูสอนวิทยาศาสตร์ และมักพาเธอมาที่ห้องปฏิบัติการเสมอ จึงทำให้เธอสนใจวิชาด้านวิทยาศาสตร์ตั้งแต่เด็ก แม้จะมีเหตุการณ์ทางการเมืองเมื่อรัสเซียมาปกครองโปแลนด์และบังคับให้ใช้ภาษารัสเซียเป็นภาษาทางการก็ตาม
ในสมัยนั้นค่านิยมในสังคมของผู้หญิงส่วนใหญ่จะต้องเรียนการเป็นแม่บ้าน ซึ่งมารี กูว์รี แตกต่างโดยสิ้นเชิง ที่ใส่ใจค้นคว้าทางด้านวิทยาศาสตร์
หลังจบการศึกษาระดับต้นแล้ว เธอกับพี่สาวก็ทำงานด้วยการเป็นครูสอนอนุบาล สอนหนังสือให้กับเด็ก ๆ แถว ๆ นั้น โดยทั้งสองมุ่งหวังอยากไปเรียนต่อที่ฝรั่งเศส แต่เงินไม่พอกับค่าใช้จ่าย เธอจึงให้บรอญาผู้เป็นพี่สาวไปเรียนต่อด้านแพทยศาสตร์ก่อน พอจบแล้วค่อยส่งเสียเธอเรียนต่อด้านวิทยาศาสตร์ต่อไป จนพี่สาวจบมาเธอก็ได้ไปเรียนต่อที่มหาวิทยาลัยปารีส สมใจแต่ด้วยเงินอันน้อยนิดจากพี่สาวไม่พอต่อค่าใช้จ่าย เธอจึงดิ้นรนหางานทำจนได้เป็นผู้ช่วยในห้องปฏิบัติการทางเคมีของปีแยร์ กูว์รี จนทั้งสองแต่งงานมีลูกด้วยกัน แต่ปีแยร์เสียชีวิตก่อนเพราะอุบัติเหตุรถม้าชน ระหว่างที่เรียนไปทำงานไป เธอก็มุ่งมั่นศึกษาทดลองไปเรื่อย ๆ จนมาพบรังสีแร่ธาตุเรเดียม โดยได้มาจากแร่พิตช์เบลนด์ที่เป็นออกไซต์ชนิดหนึ่งสามารถแผ่กระจายรังสีได้ จากการเพียรพยายามทดลองมาหลายปีในการสกัดแร่ชนิดต่าง ๆ จนมาพบรังสีดังกล่าวทำให้เธอได้รับปริญญาเอกในการค้นพบแร่ธาตุเรเดียม
จนใน ค.ศ. 1902 เธอก็สามารถสกัดแร่เรเดียมให้บริสุทธิ์ได้ เรียกว่า เรเดียมคลอไรด์ ที่สามารถแผ่รังสีได้มากกว่ายูเรเนียมหลายเท่า มีคุณสมบัติคือ ให้แสงสว่างและความร้อนได้ และเมื่อแร่นี้แผ่รังสีไปถูกวัตถุอื่น วัตถุนั้นจะเปลี่ยนสภาพเป็นธาตุกัมมันตรังสี และสามารถแผ่รังสีได้เช่นเดียวกันกับแร่เรเดียม จนทำให้เธอได้รับรางวัลโนเบลต่อมา
การศึกษาค้นคว้าเกี่ยวกับแร่เรเดียมอย่างหนัก และต่อเนื่องกว่า 4 ปี ทำให้เธอได้รับรางวัลโนเบลอีกครั้ง แม้สามีจะเสียชีวิตก็ตาม ด้วยกำลังใจอันล้นเปี่ยม เมื่อเกิดภาวะสงครามโลกครั้งที่ 1 ซึ่งผู้คนส่วนมากล้มตายและถูกเกณฑ์ไปเป็นทหาร เธอจึงอาสาสมัครเป็นอาสากาชาดเพื่อช่วยทหารที่บาดเจ็บ ในการเอกซเรย์เคลื่อนที่ตระเวนรักษาตามหน่วยต่าง ๆ จนสงครามสงบเธอก็กลับมาทำงาน แต่ก็ต้องล้มป่วยเพราะผลมาจากการทำงานหนัก และโดนรังสีเรเดียม ทำให้ไขกระดูกถูกทำลายและเสียชีวิตในเวลาต่อมา
อนึ่ง มารี กูว์รี สามารถจดสิทธิบัตรได้ และทำให้เธอเป็นเศรษฐีได้ในพริบตา แต่เธอกลับเลือกที่จะมอบสิ่งที่เธอค้นพบให้กับโลก ทำให้เธอและครอบครัวเป็นเพียงครอบครัวนักวิทยาศาสตร์ที่มีฐานะยากจนตลอดจนเสียชีวิต
หลังการเสียชีวิตของ มารี กูว์รี หนึ่งในลูกสาวของเธออีแรน ฌอลีโย-กูว์รี ก็ได้ค้นคว้างานวิจัยของเธอต่อไป จนประสบความสำเร็จได้รับรางวัลโนเบลในเวลาต่อมา
รางวัลที่ได้รับ

รางวัลโนเบลสาขาฟิสิกส์ ค.ศ. 1903 จากผลงานการพบธาตุเรเดียม
Davy Medal ค.ศ. 1903
Matteucci Medal ค.ศ. 1904
รางวัลโนเบลสาขาเคมี ค.ศ. 1911 จากผลงานการค้นคว้าหาประโยชน์จากธาตุเรเดียม
การวิพากษ์วิจารณ์

หลังจากปีแยร์ กูว์รี สามีของเธอจากไป มารีเคยถูกกล่าวหาว่าเป็นชู้กับนักฟิสิกส์ที่มีภรรยาแล้ว มีหลักฐานปรากฏชัดเป็นจดหมายรักที่เธอเขียน เรื่องได้เปิดเผยสู่สาธารณชนก่อนที่เธอจะเข้ารับรางวัลโนเบลครั้งที่สอง มีผู้ออกมาวิพากษ์วิจารณ์และกีดกันไม่ให้เธอเข้ารับรางวัล แต่เธอกลับกล่าวว่าเรื่องส่วนตัวไม่เกี่ยวกับการรับรางวัล[ต้องการอ้างอิง]
ดูเพิ่ม

ปีแยร์ กูว์รี
กูว์รี (หน่วย)
ยาน ออบลาก

| 0 | 1 | 2 | 3 |
| --- | --- | --- | --- |
 ออบลากกับอัตเลติโกเดมาดริดใน ค.ศ. 2019
ข้อมูลส่วนตัว
ชื่อเต็ม:  ยาน ออบลาก
วันเกิด:   (1993-01-07) 7 มกราคม ค.ศ. 1993 (31 ปี)
สถานที่เกิด:  ชโกฟิยาโลกา สโลวีเนีย
ส่วนสูง:  1.88 m (6 ft 2 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  อัตเลติโกเดมาดริด
หมายเลข:  13
สโมสรเยาวชน
1999–2003:  ลอชัน
2003–2004:  ออลิมปียา
2005–2009:  ออลิมปียาลูบลิยานา
สโมสรอาชีพ*
| ปี |  ทีม |  ลงเล่น |  (ประตู) |
| 2009–2010 |  ออลิมปียาลูบลิยานา |  34 |  (0) |
| 2010–2014 |  ไบฟีกา |  16 |  (0) |
| 2010 |  → ไบรา-มาร์ (ยืม) |  0 |  (0) |
| 2011 |  → โอลยาเน็งซึ (ยืม) |  0 |  (0) |
| 2011–2012 |  → อูนีเยาดึไลรีอา (ยืม) |  16 |  (0) |
| 2012–2013 |  → รีอูอาวึ (ยืม) |  28 |  (0) |
| 2014– |  อัตเลติโกเดมาดริด |  344 |  (0) |
ทีมชาติ‡
| 2008 |  สโลวีเนีย อายุไม่เกิน 15 ปี |  1 |  (0) |
| 2009 |  สโลวีเนีย อายุไม่เกิน 16 ปี |  2 |  (0) |
| 2010–2012 |  สโลวีเนีย อายุไม่เกิน 20 ปี |  4 |  (0) |
| 2009–2013 |  สโลวีเนีย อายุไม่เกิน 21 ปี |  18 |  (0) |
| 2012– |  สโลวีเนีย |  72 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 3 พฤศจิกายน ค.ศ. 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 13 ตุลาคม ค.ศ. 2024
ยาน ออบลาก (สโลวีเนีย: Jan Oblak; เกิด 7 มกราคม ค.ศ. 1993) เป็นนักฟุตบอลชาวสโลวีเนีย ปัจจุบันเล่นตำแหน่งผู้รักษาประตูให้กับอัตเลติโกเดมาดริดและทีมชาติสโลวีเนีย
ออบลากเซ็นสัญญากับไบฟีกาเมื่ออายุได้ 17 ปี เขามีส่วนช่วยให้ทีมคว้าเทรเบิลแชมป์ในฤดูกาล 2013–14 ต่อมาเขาย้ายไปอัตเลติโกเดมาดริดด้วยค่าตัว 16 ล้านยูโร กลายเป็นผู้รักษาประตูที่ค่าตัวแพงที่สุดของลาลิกาในตอนนั้น เขาได้รับรางวัลผู้รักษาประตูยอดเยี่ยมในฤดูกาล 2015–16 และมีชื่อเข้าชิงบาลงดอร์ใน ค.ศ. 2017 และ 2018
ออบลากลงเล่นให้กับสโมสรแห่งเมืองหลวงสเปนกว่า 175 นัด และชนะเลิศสามรายการหลัก ซึ่งรวมถึงยูฟ่าซูเปอร์คัพ 2018 ที่อัตเลติโกเดมาดริดสามารถเอาชนะคู่ปรับร่วมเมืองอย่างเรอัลมาดริด ในนามทีมชาติ เขาลงเล่นให้กับสโลวีเนียตั้งแต่ ค.ศ. 2012
เกียรติประวัติ > สโมสร

ปรีไมราลีกา: 2013–14
ตาซาดึปูร์ตูกัล: 2013–14
ตาซาดาลีกา: 2013–14
ยูฟ่ายูโรปาลีก: รองชนะเลิศ 2013–14
ซูเปร์โกปาเดเอสปัญญา: 2014
ยูฟ่าแชมเปียนส์ลีก: รองชนะเลิศ 2015–16
ยูฟ่ายูโรปาลีก: 2017–18
ยูฟ่าซูเปอร์คัพ: 2018
เกียรติประวัติ > รางวัลส่วนตัว

ผู้รักษาประตูยอดเยี่ยมของปรีไมราลีกา: 2013–14
ลาลิกา ซาโมรา โทรฟี: 2015–16, 2016–17, 2017–18
ทีมยอดเยี่ยมประจำฤดูกาลลาลิกา: 2015–16, 2016–17
ทีมยอดเยี่ยมประจำฤดูกาลยูฟ่าแชมเปียนส์ลีก: 2015–16, 2016–17
ผู้รักษาประตูยอดเยี่ยมของลาลิกา: 2015–16, 2017–18
ทีมยอดเยี่ยมประจำฤดูกาลลาลิกา จัดโดยยูฟ่า: 2015–16, 2016–17, 2017–18
FIFPro World XI 5th team: 2017
ทีมยอดเยี่ยมประจำฤดูกาลยูฟ่ายูโรปาลีก: 2017–18
นักฟุตบอลสโลวีเนียแห่งปี: 2015, 2016, 2017, 2018
แหล่งข้อมูลอื่น

Atlético Madrid official profile เก็บถาวร 2016-10-24 ที่ เวย์แบ็กแมชชีน
ประวัติของ ยาน ออบลาก ที่ BDFutbol
ข้อมูลของ ยาน ออบลาก ที่ ซ็อกเกอร์เวย์
ยาน ออบลาก ที่ National-Football-Teams.com
NZS profile (สโลวีเนีย)
| ด ค กผู้เล่นชุดปัจจุบันของอัตเลติโกเดมาดริด  |
| --- | --- |
 1 เกร์บิช  2 ฆิเมเนซ  4 กงด็อกเบีย  5 ตอร์เรย์รา  6 โกเก  7 แฟลิกส์  8 ซาอุล  9 ซัวเรซ  10 กอร์เรอา  11 เลอมาร์  12 ลูดี  13 ออบลาก  14 โยเรนเต  15 ซาวิช  16 เอร์เรรา  17 ชาปอนยิช  18 เฟลิเป  19 แดมเบเล  20 บิโตโล  21 การ์รัสโก  22 เอร์โมโซ  23 ทริปเปียร์  24 เวอร์ซาลย์กอ  ผู้จัดการ: ซิเมโอเน 
| ด ค กรายชื่อนักกีฬาทีมชาติสโลวีเนีย – ฟุตบอลชิงแชมป์แห่งชาติยุโรป 2024 |
| --- | --- | --- |
|  1 ออบลาก (กัปตัน)  2 คาร์นีชนิก  3 บาลกอเวิตส์  4 บลาฌิช  5 กอเร็นตส์ สตางกอวิช  6 บิโยล  7 แวร์บิช  8 ลอวริช  9 ชปอราร์  10 เอลช์นิก  11 แชชกอ  12 เบเลิตส์  13 ยานฌา  14 กูร์ติช  15 คอร์วัต  16 เวกิช  17 มลาการ์  18 วีป็อตนิก  19 เซลาร์  20 สตอยานอวิช  21 เดอร์กูชิช  22 กเนซดา แชรีน  23 เบรกาลอ  24 ฌูเกิล  25 เซลย์กอวิช  26 อิลิชิช  ผู้ฝึกสอน: เคก  |  1 ออบลาก (กัปตัน)  2 คาร์นีชนิก  3 บาลกอเวิตส์  4 บลาฌิช  5 กอเร็นตส์ สตางกอวิช  6 บิโยล  7 แวร์บิช  8 ลอวริช  9 ชปอราร์  10 เอลช์นิก  11 แชชกอ  12 เบเลิตส์  13 ยานฌา  14 กูร์ติช  15 คอร์วัต  16 เวกิช  17 มลาการ์  18 วีป็อตนิก  19 เซลาร์  20 สตอยานอวิช  21 เดอร์กูชิช  22 กเนซดา แชรีน  23 เบรกาลอ  24 ฌูเกิล  25 เซลย์กอวิช  26 อิลิชิช  ผู้ฝึกสอน: เคก  |  |
ราดอสวัฟ ชีกอร์สกี

| ราดอสวัฟ ชีกอร์สกี |
| --- | --- |


ประธานสภาผู้แทนราษฎร
ดำรงตำแหน่ง 24 กันยายน พ.ศ. 2557 – 23 มิถุนายน พ.ศ. 2558
ประธานาธิบดี: บรอญิสวัฟ กอมอรอฟสกี
ก่อนหน้า: แอวา กอปอตช
ถัดไป: เมากอร์ซาตา กีดาวา-บวอญิสกา
รัฐมนตรีว่าการกระทรวงการต่างประเทศ
ดำรงตำแหน่ง 16 พฤศจิกายน พ.ศ. 2550 – 22 กันยายน พ.ศ. 2557
นายกรัฐมนตรี: ดอนัลต์ ตุสก์
ก่อนหน้า: อันนา ฟอตือกา
ถัดไป: กแชกอช สแคตือนา
รัฐมนตรีว่าการกระทรวงกลาโหม
ดำรงตำแหน่ง 31 ตุลาคม พ.ศ. 2548 – 7 กุมภาพันธ์ พ.ศ. 2550
นายกรัฐมนตรี: กาชีมีแยช มาร์ตซินกีแยวิตช์ ยอรอสวัฟ คัชซึญสกี
ก่อนหน้า: แยร์ซือ ชมัยจิญสกี
ถัดไป: อาแล็กซันแดร์ ชตชือกวอ
 
ข้อมูลส่วนบุคคล
เกิด: ราดอสวัฟ ตอมัช ชีกอร์สกี 23 กุมภาพันธ์ พ.ศ. 2506 (61 ปี) บึดกอชต์ช, โปแลนด์
ศาสนา: โรมันคาทอลิก
คู่สมรส: อันนา แอปเปิลบอม (พ.ศ. 2535–ปัจจุบัน)
บุตร: อาแล็กซันแดร์ ตาแดอุช
ศิษย์เก่า: วิทยาลัยเพมบโรก, ออกซฟอร์ด
ลายมือชื่อ: 

ราดอสวัฟ ตอมัช "ราแดก" ชีกอร์สกี (โปแลนด์: Radosław Tomasz "Radek" Sikorski; 23 กุมภาพันธ์ พ.ศ. 2506 —) เป็นนักการเมืองและนักข่าวชาวโปแลนด์
เขาเป็นประธานสภาผู้แทนราษฎรตั้งแต่ปี พ.ศ. 2557 – พ.ศ. 2558 และรัฐมนตรีว่าการกระทรวงการต่างประเทศ ในรัฐบาลของดอนัลต์ ตุสก์ตั้งแต่ปี พ.ศ. 2550 – พ.ศ. 2557
เขาเป็นอดีตรัฐมนตรีช่วยว่าการกระทรวงกลาโหม (พ.ศ. 2535) ในรัฐบาลของยัน ออลเชฟสกี, รัฐมนตรีช่วยว่าการกระทรวงการต่างประเทศ (พ.ศ. 2541 – พ.ศ. 2544) ในรัฐบาลของแยร์ซือ บูแซก และรัฐมนตรีว่าการกระทรวงการต่างประเทศ (พ.ศ. 2548 – พ.ศ. 2550) ในรัฐบาลของกาชีมีแยช มาร์ตซินกีแยวิตช์และยอรอสวัฟ คัชซึญสกี
แหล่งข้อมูลอื่น

ข้อมูลการออกสื่อ บน ซี-สแปน
Interview with Radosław Sikorski in PLUS Journal เก็บถาวร 2008-07-05 ที่ เวย์แบ็กแมชชีน
Interview with Radosław Sikorski in Fletcher Forum of World Affairs เก็บถาวร 2011-07-20 ที่ เวย์แบ็กแมชชีน
Fareed Zakaria interviews Polish Foreign Minister Radosław Sikorski to discuss NATO and the Russia-Georgia conflict on CNN.
NATO's Past, Present and Future[ลิงก์เสีย] Speech before the Chicago Council on Global Affairs
The Future of EU-Russia Relations, The New York Times
Why the World needs a New Start, The Guardian
Hard Talk Interview with Radosław Sikorski, YouTube
Radosław Sikorski on Morning Joe MSNBC, YouTube
Davos Annual Meeting 2010 – Rebuilding Peace and Stability in Afghanistan, YouTube
ลาชาซ-เดอ-แปอีร์

| ลาชาซ-เดอ-แปอีร์ |
| --- | --- |
หอระฆังโบสถ์ที่ลาชาซ-เดอ-แปอีร์
ประเทศ: ฝรั่งเศส
แคว้น: อ็อกซีตานี
จังหวัด: ลอแซร์
เขต: ม็องด์
อำเภอ: โอมง-โอบรัก
พื้นที่1: 19.33 ตร.กม. (7.46 ตร.ไมล์)
ประชากร (2017)2: 296 คน
 • ความหนาแน่น: 15 คน/ตร.กม. (40 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 48047 /48130
สูงจากระดับน้ำทะเล: 1,010–1,217 m (3,314–3,993 ft)  (avg. 1,050 m หรือ 3,440 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
ลาชาซ-เดอ-แปอีร์ (ฝรั่งเศส: La Chaze-de-Peyre; อุตซิตา: La Chasa de Peire) เป็นอดีตเทศบาลในจังหวัดลอแซร์ ประเทศฝรั่งเศส ในวันที่ 1 มกราคม ค.ศ. 2017 ลาชาซ-เดอ-แปอีร์ถูกรวมเข้ากับเทศบาลแปอีร็องโนบรักที่จัดตั้งขึ้นใหม่ ใน ค.ศ. 2017 อดีตเทศบาลนี้มีประชากร 296 คน
ฟาเบียน ดชึซกา

ฟาเบียน ดชึซกา (โปแลนด์: Fabian Drzyzga; 3 มกราคม ค.ศ. 1990 –) เป็นนักกีฬาวอลเลย์บอลชายชาวโปแลนด์ ผู้ทำหน้าที่ร่วมสังกัดอัสเซตซอแรซอเวียเชชูฟ
ชีวิตส่วนตัว

ดชึซกา เกิดในบอร์โด, ประเทศฝรั่งเศส เพราะว่าพ่อของเขา วอยแชค ดชึซกา เป็นนักวอลเลย์บอลในสังกัดฌีแอ็สอาบอร์โดของประเทศฝรั่งเศส พ่อของเขาเป็นผู้บรรยายกีฬาของช่องปอลซัส ส่วนน้องชายของฟาเบียน คือ ตอมัช เป็นอดีตนักวอลเลย์บอลและปัจจุบันเป็นผู้จัดการทีมสังกัดสโมสรซักซาแกนแจชึน-กอชแล
ผลงานระดับอาชีพ > สโมสร

เขาปรากฏตัวในลีกวอลเลย์บอลโปแลนด์ ปลุสลีกา ในฐานะนักกีฬาของสังกัดอัซสออลชตึน เมื่อปี ค.ศ. 2002 ในปี ค.ศ. 2003–2008 เขาเล่นในสังกัดมอสวอราวาร์ชอวา หลังจากนั้นฤดูกาลที่ 5 เขาย้ายไปสังกัดอัซสแชญสตอคอวา (ค.ศ. 2008–2012) ในปี ค.ศ. 2012 พวกเขาได้แชมป์ซีอีวีแชลเลนจ์คัพ หลังจากที่การแข่งขันกับอัซสปอลีแตคนีกาวาร์ซอฟสกา เขาได้ย้ายออกจากสังกัดเชนสโตโควาและเริ่มเล่นในสังกัดอัซสปอลีแตคนีกาวาร์ซอฟสกา หลังจากนั้น 1 ฤดูกาล เขาเปลี่ยนสโมสรและเซ็นสัญญากับสังกัดอัสเซตซอแรซอเวียเชชูฟ ในฤดูกาล 2013/2014 พวกเขาได้แชมป์โปลิชซูเปอร์คัพ 2013 และได้รับรางวัลเหรียญเงินจากโปลิชแชมเปียนชิพ 2013/2014 หลังจากที่พ่ายให้กับสังกัดแปกีแยแอ สกราแบวคาตุฟ ในรอบชิงชนะเลิศ เมื่อวันที่ 29 มีนาคม ค.ศ. 2015 สังกัดอัสเซตซอแรซอเวียเชชูฟรวมทั้งดชึซกา ได้รับรางวัลเหรียญเงินจากการแข่งขันซีอีวีแชมเปียนส์ลีก 2014–15 นอกจากนี้เขายังได้รับรางวัลตัวเซ็ตยอดเยี่ยม ในรอบ 4 ทีมสุดท้ายของซีอีวีแชมเปียนส์ลีก ในเดือนเมษายน ค.ศ. 2015 เขาเซ็นสัญญาอีก 2 ปี จนถึง ค.ศ. 2017 และในเดือนเมษายน ค.ศ. 2015 เขาได้แชมป์เป็นสมัยแรกในการแข่งขันโปลิชแชมเปียนชิพ 2014/2015 ร่วมกับสังกัดเชชูฟ
ผลงานระดับอาชีพ > ทีมชาติ

ดชึซกา ได้เข้าร่วมทีมชาติโปแลนด์ในปี ค.ศ. 2010 เขาได้รับรางวัลเหรียญทองแดงจากการแข่งขันวอลเลย์บอลชายชิงแชมป์ยุโรป 2011 เมื่อวันที่ 16 สิงหาคม ค.ศ. 2014 เขาได้รับเลือกให้เป็นตัวแทนทีมชาติโปแลนด์ในการแข่งขันชิงแชมป์โลกที่ประเทศโปแลนด์ เมื่อวันที่ 21 กันยายน ค.ศ. 2014 พวกเขาสามารถคว้าแชมป์วอลเลย์บอลชายชิงแชมป์โลก 2014 ได้สำเร็จ และเมื่อวันที่ 27 ตุลาคม ค.ศ. 2014 เขาได้รับเครื่องราชอิสริยาภรณ์ (Cross of Merit) จากประธานาธิบดีบรอญิสวัฟ กอมอรอฟสกี
สังกัดสโมสร

อินดึกปอลอัซสออลชตึน (2002–2003)
มอสวอราวาร์ชอวา (2003–2008)
ตือตันอัซสแชญสตอคอวา (2008–2012)
อัซสปอลีแตคนีกาวาร์ซอฟสกา (2012–2013)
อัสเซตซอแรซอเวียเชชูฟ (2013–)
เกียรติประวัติ > สโมสร > ซีอีวีแชมเปียนส์ลีก

2011/2012 – ร่วมกับ อัสเซตซอแรซอเวียเชชูฟ
เกียรติประวัติ > สโมสร > ซีอีวีแชลเลนจ์คัพ

2011/2012 - ร่วมกับ อาซือแอสแชญสตอคอวา
เกียรติประวัติ > สโมสร > สโมสรภายในประเทศ

2013/2014  โปลิชซูเปอร์คัพ 2013, ร่วมกับ อัสเซตซอแรซอเวียเชชูฟ
2013/2014  โปลิชแชมเปียนชิพ, ร่วมกับ อัสเซตซอแรซอเวียเชชูฟ
2014/2015  โปลิชแชมเปียนชิพ, ร่วมกับ อัสเซตซอแรซอเวียเชชูฟ
2015/2016  โปลิชแชมเปียนชิพ, ร่วมกับ อัสเซตซอแรซอเวียเชชูฟ
เกียรติประวัติ > ทีมชาติ

2011  วอลเลย์บอลชายชิงแชมป์ยุโรป 2011
2014  วอลเลย์บอลชายชิงแชมป์โลก 2014
2015  วอลเลย์บอลชายเวิลด์คัพ 2015
เกียรติประวัติ > รางวัลรายบุคคล

2015 ซีอีวีแชมเปียนลีก - ตัวเซ็ตยอดเยี่ยม
2015 โปลิชคัพ - ตัวเซ็ตยอดเยี่ยม
เกียรติประวัติ > เครื่องราชอิสริยาภรณ์

2014  Gold Cross of Merit
แหล่งข้อมูลอื่น

FIVB Profile
PlusLiga player profile
Asseco Resovia Rzeszów player profile เก็บถาวร 2014-10-22 ที่ เวย์แบ็กแมชชีน
| ด ค กรายชื่อนักวอลเลย์บอลชายทีมชาติโปแลนด์ – เวิลด์คัพ 2015 |
| --- | --- | --- |
|  1 นอวากอฟสกี  3 กอนาร์สกี  6 กูแร็ก  7 กลอส  11 ดชึซกา  12 วอมัตช์  13 กูเบียก  15 กาแตชก์  17 ซาตอร์สกี  18 มอช์ดชอแนก  20 มีกา  21 บูชแชก  23 เบียเนียก  25 ชัลปูก  ผู้ฝึกสอน: อ็องตีกา  |  1 นอวากอฟสกี  3 กอนาร์สกี  6 กูแร็ก  7 กลอส  11 ดชึซกา  12 วอมัตช์  13 กูเบียก  15 กาแตชก์  17 ซาตอร์สกี  18 มอช์ดชอแนก  20 มีกา  21 บูชแชก  23 เบียเนียก  25 ชัลปูก  ผู้ฝึกสอน: อ็องตีกา  |  |
มุงกูอีบารีกีอาฟรีกา

| คำแปล: ขอพระเจ้าทรงอวยพรแด่แอฟริกา |
| --- | --- |
Mungu ibariki Afrika

เนื้อร้อง: อีนอค ซอนตอนกา, 1897
ทำนอง: อีนอค ซอนตอนกา, 1897
รับไปใช้: 1961

ตัวอย่างเสียง
มุงกูอีบารีกีอาฟรีกา (บรรเลง)ไฟล์ ช่วยเหลือ
 
มุงกูอีบารีกีอาฟรีกา (สวาฮีลี: Mungu Ibariki Afrika – ขอพระเจ้าทรงอวยพรแด่แอฟริกา) เป็นเพลงชาติของประเทศแทนซาเนีย เพลงนี้เป็นบทเพลงฉบับภาษาสวาฮีลี ของเพลง "อึงโกซีซีเกเลลอีอาฟรีกา" ซึ่งเป็นเพลงสรรเสริญ ที่ประพันธ์โดย อีนอค ซอนตอนกา ซึ่งได้รับความนิยมโดยทั่วไป  บทเพลงนี้เคยใช้เป็นเพลงชาติซิมบับเว ส่วนทำนองของเพลงนี้ก็ได้ใช้เป็นเพลงชาติแซมเบีย (มีบทร้องที่ต่างกันออกไป) และปรากฏในส่วนหนึ่งของเพลงชาติแอฟริกาใต้ด้วย
ประวัติ

"มุงกูอีบารีกีอาฟรีกา" ได้ถูกแปลในหลายภาษา และ เป็นเพลงชาติของประเทศแทนกันยีกา. โดยนำบทกวีที่ประพันธ์โดย อีนอค ซอนตอนกา  มาขับร้องเป็นเพลงชาติ ภายหลังการเสียชีวิตของเขาเมื่อ ค.ศ. 1905. บทร้องที่ใช้อยู่ในปัจจุบัน ประพันธ์โดย Samuel Mqhayi ต่อมาจึงได้นำเพลงดังกล่าวสำหรับใช้เป็นเพลงประจำพรรคสมัชชาแห่งชาติแอฟริกา. ได้ขอบทประพันธ์ของ โจเซฟ แพรรี ไปใช้ขับร้องในเวลาต่อมา.
บทร้อง

| 0 | 1 | 2 |
| --- | --- | --- |
| ภาษาสวาฮีลี | ภาษาซูกูมา | คำแปล |
|  Mungu ibariki Afrika Wabariki Viongozi wake Hekima Umoja na Amani Hizi ni ngao zetu Afrika na watu wake. Chorus: Ibariki Afrika, Ibariki Afrika Tubariki watoto wa Afrika. Mungu ibariki Tanzania Dumisha uhuru na Umoja Wake kwa Waume na Watoto Mungu Ibariki Tanzania na watu wake. Chorus: Ibariki Tanzania, Ibariki Tanzania Tubariki watoto wa Tanzania. |  |  ขอพระเจ้าทรงอวยพรแด่แอฟริกา. ขอจงทรงอวยพรผู้นำแห่งเรา ปรีชาญาณ เอกภาพ และ สันติภาพ คือโล่ของเรา แผ่นดินแอฟริกา และปวงชนทุกคน! ประสานเสียง: ทรงอวยพรแด่แอฟริกา, ทรงอวยพรแด่แอฟริกา, ทรงคุ้มครองเรา, เหล่าลูกหลานแดนแอฟริกา! ขอพระเจ้าทรงอวยพรแด่แทนซาเนีย ด้วยพลานุภาพแห่งเสรีภาพและเอกภาพ  แด่เหล่าหญิงชายและเหล่าลูกหลาน  พระเจ้าจักทรงอวยพรแด่แทนซาเนียและปวงชนทุกคน!  ประสานเสียง: ทรงอวยพรแด่แทนซาเนีย, ทรงอวยพรแด่แแทนซาเนีย, ทรงคุ้มครองเรา, เหล่าลูกหลานแผ่นดินแทนซาเนีย! |
หมายเหตุ: คำว่า Mungu ใน ภาษาสวาฮีลี หมายถึง พระเจ้า
ดูเพิ่ม

อึงโกซีซีเกเลลอีอาฟรีกา
แหล่งข้อมูลอื่น

Himnuszok
INTERVAL SIGNALS ONLINE-เพลงชาติแทนซาเนีย. เก็บถาวร 2011-10-01 ที่ เวย์แบ็กแมชชีน
ฟุตบอลทีมชาติโปแลนด์

ฟุตบอลทีมชาติโปแลนด์ (อังกฤษ: Poland national football team; โปแลนด์: Reprezentacja Polski w piłce nożnej) เป็นทีมฟุตบอลประจำประเทศโปแลนด์ ภายใต้การดูและของสมาคมฟุตบอลโปแลนด์ ผู้ดูแลกิจการฟุตบอลของโปแลนด์ มีสนามกีฬาเหย้าคือ สนามกีฬาแห่งชาติวอร์ซอ
ประวัติของทีม

ฟุตบอลทีมชาติโปแลนด์ ก่อตั้งขึ้นเมื่อวันที่ 20 ธันวาคม ค.ศ. 1919 เคยทำผลงานดีสุดด้วยการคว้าอันดับ 3 ในศึกฟุตบอลโลก 1974 และ 1982 รวมทั้งคว้าเหรียญทองในกีฬาโอลิมปิกเกมส์ 1972 ส่วนในศึก ยูโร เพิ่งมีโอกาสเข้าเล่นรอบสุดท้ายครั้งแรกเมื่อปี 2008 แต่ก็ต้องร่วงตกรอบแรก ขณะที่การเข้าร่วมทำศึก ยูโร 2012 ไม่ต้องลงเล่นในรอบคัดเลือก เพราะได้เล่นรอบสุดท้ายโดยอัตโนมัติในฐานะชาติเจ้าภาพร่วม แต่ก็ลงสนามเตรียมความพร้อมมาอย่างต่อเนื่อง และสามารถเอาชนะทีมแกร่งอย่าง ไอวอรี่โคสต์, นอร์เวย์ และอาร์เจนตินา ได้ในเกมอุ่นเครื่อง รวมทั้งเสมอกับเยอรมัน และกรีซ แต่ก็ไม่มีความคงเส้นคงวา เมื่อแพ้ทีมรองบ่อนอย่าง ลิทัวเนีย 0-2